recursal/SuperWikiNEXT-32B huggingface dataset:
விட்டல் பாய் பட்டேல்
வீர கேசரி **விட்டல் பாய் பட்டேல்** (*Vithalbhai Patel*, 27 செப்டம்பர் 1873 – 22 அக்டோபர் 1933) இந்திய விடுதலைப் போராட்ட வீரரும் அரசியல்வாதியும், சுயாட்சிக் கட்சியின் நிறுவனர்களில் ஒருவரும் ஆவார். இவர் இந்தியாவின் முதல் துணை பிரதமர் மற்றும் உள்துறை அமைச்சரான வல்லபாய் பட்டேலின் அண்ணனாவார்.

தொடக்ககால வாழ்வு
----------------

பட்டிதர் சமூக விவசாய குடும்பத்தை சேர்ந்த ஜாவர்பாய் - லாட்பாய் தம்பதியரின் ஐந்து குழந்தைகளில் மூன்றாவது குழந்தையாக குஜராத்தில் உள்ள நதியாத்தில் பிறந்தார். சர்தார் வல்லபாய் பட்டேலுக்கு இரண்டு ஆண்டுகள் மூத்தவர் இவர். நதியாதிலும் பம்பாயிலும் கல்வி கற்று கோத்ராவிலும் போர்சத்திலும் இருந்த நீதிமன்றங்களில் இளம் வழக்குரைஞராகப் பணியாற்றினார். இளம் வயதிலேயே திவாலிபாய் என்பவரை மணந்தார்.

அரசியல் பணிகள்
--------------

இவர் 1913ல் பம்பாய் (மும்பை) சட்டசபை உறுப்பினராகி சட்டசபையில் சர் பெரோஷா மேத்தாவின் தலைமையில் கட்டாய இலவசத் தொடக்கக் கல்வி சட்டத்தை பம்பாய் நகரத்துக்கு மட்டுமல்லாது மற்ற மாவட்டங்களுக்கும் விரிவாக்கும் சட்டத்தை 1917 ஆம் ஆண்டு முன்மொழிந்தார். 

இவர் மண உறுதி எனப்படும் இந்துத் திருமணங்கள் ஏற்புடைமை மசோதா (Hindu Marriages validity bill) என்ற மசோதாவைக் கொண்டு வந்தார்.

புகழ் பெற்ற சேத் கோவர்தன்தாஸ் சுந்தர்தாஸ் மருத்துவக் கல்லூரியை உருவாக்கியது, ஏழாம் எட்வர்டு நினைவு இல்லத்தை உண்டாக்கியது போன்றவை இவர் ஆற்றிய பணிகளில் சில.

இந்திய அரசியல் சட்ட ஆய்வு கூட்டுக் குழுவிற்கு இரண்டு முறை இங்கிலாந்து சென்றார்.

இறப்பு
------

22 அக்டோபர் 1933ல் ஜெனீவாவில் உடல் நலக் குறைவால் அவர் இறந்தார். பதப்படுத்தப்பட்ட அவரது உடல் ஜெனிவாவிலிருந்து பம்பாய்க்கு எஸ் எஸ் நார்குண்டா என்ற கப்பல் மூலம் கொண்டுவரப்பட்டது. முன்னூறாயிரத்துக்கும் அதிகமானோர் முன்னிலையில் அவருடைய உடல் பம்பாயில் தகனம் செய்யப்பட்டது.

மேற்கோள்கள்
-----------

1. ↑  Gordhanbhai I. Patel. *Vithalbhai Patel Life And Times Book Two*. .
2. ↑  Vithalbhai Patel. sardarpateltrust.org
**2 பொருண்மை ஜே15404341-5101357 (2MASS J15404341−5101357)** (சுருக்கமாக, **2பொ1540** ) என்பது M7 வகை செங்குறுமீனாகும். இது புவியிலிருந்து சுமார் 17 ஒளி ஆண்டுகள் தொலைவில் மட்டக்கோல் விண்மீன் குழுவில் அமைந்துள்ளது. இது மிக அருகில் அறியப்பட்ட M7 குறுமீனாகும். [2]

கண்டுபிடிப்பு
-------------

அதன் கண்டுபிடிப்பு கிர்க்பாட்ரிக் குழுவினரால் *2014 ஆம் ஆண்டில் அறிவிக்கப்பட்டது.கைது* பேரிசு காறிதோ குழுவினர் *தற்சார்பாக.* [2]

அஅஅதே (WISE) திட்டத்தால் எடுக்கப்பட்ட படங்கள் பற்றிய இரண்டாம் அஅஅதே திட்டத்தின் கீழ், கிர்க்பாட்ரிக் குழுவினர் சில ஆயிரம் புதிய உயர் சரி இயக்கப் பொருட்களைக் கண்டறிந்தனர். 2பொ540 என்பது இந்த உயர் சரியான இயக்க பொருள்களில் ஒன்றாகும். அவர்கள் அதற்கு அஅஅதேA ஜே54045.67-510139.3 என்று பெயரிட்டு, அதற்கு M6 கதிர்நிரல் வகையில் வகைப்படுத்தினர். [6]

பேரிசு காறிதோ குழுவினர் 2பொருண்மை – அஅஅதே குறுக்குச் சரிபார்ப்புக்காக கூடுதல் முறையான இயக்க சான்றுகளைத் தேடிக்கொண்டிருந்தனர். அவர்கள் அதற்கு 2பொருண்மை ஜே154043.42-510135.7 (சுருக்கமாக 2பொ1540) என்று பெயரிட்டு அதை M7.0±0.5 குறுமீன் என வகைப்படுத்தினர். [2]

2பொ1540 இன் முக்கோணவியல் தொலைவு அதன் கதிர்நிரல் ஒளியியல் தொலைவுகளுடன் ஒத்துப் போவதால், ஒரு பொருளுக்காகக் கணக்கிடப்பட்டது. அது சமப் பொருண்மை இருமவகை அன்று என்று முடிவு செய்யப்பட்டது. [2]

மேற்கோள்கள்
-----------
**மோதி மகால்** (*Moti Mahal*) என்பது இந்தியாவின் தில்லியில் அமைந்துள்ள ஒரு உணவகம் ஆகும். 1947ஆம் ஆண்டு இந்தியாவின் பிரிவினைக்குப் பிறகு நிறுவப்பட்டது. தில்லியில் உள்ள மோதி மகால் குந்தன் லால் குஜ்ரால், குந்தன் லால் ஜக்கி மற்றும் தாக்கூர் தாசு மாகு ஆகியோரால் நிறுவப்பட்டது. இது பஞ்சாபிய உணவு மற்றும் வட இந்திய உணவு வகைகளை அறிமுகப்படுத்திய முதல் உணவகங்களில் ஒன்றாகும். தந்தூரி சிக்கன், பனீர் மக்கானி, தால் மக்கானி மற்றும் *பட்டர் சிக்கன்* போன்ற உணவு வகைகள் இங்கு வழங்கப்படுகிறது.

வரலாறு
------

மோதி மகால் குந்தன் லால் குஜ்ரால், தாக்கூர் தாசு மாகு மற்றும் குந்தன் லால் ஜக்கி ஆகியோரால் 1947-ல் தில்லியில் நிறுவப்பட்டது. இவர்கள் 1920 முதல் 1947 வரை பிரித்தானிய இந்தியாவின் பெசாவரில் மோகா சிங் லம்பா என்ற நபருக்குச் சொந்தமான *மோதி மகால்* என்ற சிறிய உணவகத்தில் பணிபுரிந்தனர்.

 *தந்தூரி சிக்கன்*: உணவகத்தின் நிறுவனர்களான குந்தன் லால் ஜக்கி, குந்தன் லால் குஜ்ரால் மற்றும் தாக்கூர் தாசு மாகு ஆகியோர் இந்த உணவைக் கண்டுபிடித்த பெருமைக்குரியவர்கள்.
1947-ல் இந்தியப் பிரிவினைக்குப் பிறகு, குடும்பத்துடன் தில்லிக்குத் தப்பிச் சென்றனர். தில்லியில், இவர்கள் மூவரும் தர்யாகஞ்ச் பகுதியில் ஒரு *தாராவை* (சாவடி) வாங்கி, பின்னர் பழைய தில்லியின் புதிய பகுதிக்கு மாறினர். இவர்கள் மோதி மகாலினை, தர்யாகஞ்ச்யில் தொடங்கினார்கள். மோத்தி மகால் பட்டர் சிக்கன், பனீர் மக்கானி மற்றும் தால் மக்கானி மற்றும் நவீன தந்தூரி சிக்கன் ஆகிய உணவு வகைகளை அறிமுகப்படுத்தினர்.

மேற்கோள்கள்
-----------

1. ↑ . 2 February 2009.
**பன்னியூர் வராகமூர்த்தி கோயில்,** இந்தியாவின் கேரளாவின் பாலக்காடு மாவட்டத்தில், பட்டாம்பி வட்டத்தில், கும்பிடி என்னுமிடத்தில் அமைந்துள்ள ஒரு பழமையான இந்து கோயில் ஆகும். இக்கோயில் பரசுராமரால் பிரதிஷ்டை செய்யப்பட்ட முதல் கோயில் என்று நம்பப்படுகிறது. இந்த கோயிலின் மூலவர் விஷ்ணுவின் மூன்றாவது அவதாரமான வராகம் ஆவார். அவர் பூமாதேவியுடன் இருக்கிறார். இக்கோயில் வைஷ்ணவ 108 அபிமான க்ஷேத்திரங்களில் ஒன்றாக வகைப்படுத்தப்பட்டுள்ளது.

வரலாறு
------

இக்கோயில் சுமார் 4000 ஆண்டுகளுக்கு முன் பரசுராமரால் கட்டப்பட்டதாகும். தொடங்கப்பட்டதிலிருந்து சுமார் 3000 ஆண்டுகளாக இந்த கோயில் கேரளாவின் முதன்மை கோயிலாக கருதப்பட்டு வருகிறது. 

கி.மு. 800 முதல் (பிராமணர்கள் கேரளாவை ஆண்ட காலம்) கி.பி. 600 வரை தோராயமாக 1300 ஆண்டுகள், கிட்டத்தட்ட பெருமக்கள் ஆட்சியின் நிறைவுக்காலத்தில், கேரளாவின் புகழ்பெற்ற கிராமமான பன்னியூரில் வராஹ மூர்த்தி வழிபட்டதாகக் கூறப்படுகிறது. கேரளாவின் உயர்ந்த கடவுள். 1200 ஆண்டுகளுக்கு முன்பு 'பன்னியூராயிரம்' என்ற பெயரில் ஒரு அமைப்பினர் இருந்ததாக சமீபத்தில் பன்னியூரில் கண்டறியப்பட்டுள்ளது. பெயருக்கேற்றாற்போல 1000க்கும் மேற்பட்ட உறுப்பினர்கள் பல்வேறு கலாச்சார, மத நடவடிக்கைகளில் அர்ப்பணிப்புடன் ஈடுபட்டுள்ளனர். இந்தக் அன்றைய காலத்தில் இக்கோயில் அந்த அளவிற்கு பெற்றிருந்ததை அறியமுடிகிறது. 

 கோயில் முகப்பு
 இயற்கை எழில் கொஞ்சும் இடத்தில் கோயில் 
 கோயிலின் பிறிதொரு தோற்றம்
 ஆலமரம்

மேற்கோள்கள்
-----------

1. ↑  "Varaha Temples in Kerala". .

வெளி இணைப்புகள்
---------------
மாசடைந்த நிலம்
**மண் மாசடைதல்** (*Soil contamination*, *soil pollution*) மனிதனால் உருவாக்கப்பட்ட வேதிப்பொருள்கள் கலப்பதாலும், இயற்கை மண் சூழலில் ஏற்படும் வேறு மாற்றங்களாலும் உருவாகிறது. பொதுவாக இவ்வாறான மாசடைதல், நிலக்கீழ் சேமிப்புத் தொட்டிகள் உடைதல், பூச்சிகொல்லிப் பயன்பாடு, மாசடைந்த மேற்பரப்பு நீர் நிலக்கீழ் மட்டங்களுக்குச் செல்லல், எண்ணெய் மற்றும் எரிபொருட் கழிவுகளைக் கொட்டுதல், தொழிற்சாலைக் கழிவுகளை நேரடியாக நிலத்தில் வெளியேற்றுதல் போன்றவற்றால் ஏற்படுகின்றது. மிகப் பொதுவான வேதிப்பொருள் மாசுகள், பெட்ரோலிய ஐதரோகாபன்கள், கரையங்கள், பூச்சிகொல்லிகள், ஈயம், பார உலோகங்கள் போன்றனவாகும். இந்த மாசடைதல் தோற்றப்பாடு, தொழில்மயமாதல், வேதிப்பொருட் பயன்பாடு என்பவற்றுடன் ஒத்திசைவாக நடைபெறுகிறது.

மண் மாசடைதலால் ஏற்படக்கூடிய முதலாவது பிரச்சினை உடல்நலத்தில் ஏற்படக்கூடிய பாதிப்புத் தொடர்பானது. இது நேரடித் தொடர்பாலோ, மண்ணுடன் நேரடித்தொடர்புடைய நீர் மாசடைதல் மூலமோ ஏற்படலாம். மாசடைந்த மண் பகுதிகளைக் குறித்துவைத்துச் சுத்தப்படுத்துதல் பணச் செலவையும், நேரச் செலவையும் ஏற்படுத்தும் ஒரு வேலையாகும். இதற்கு நிலவியல், நீரியல், வேதியியல், கணினி ஆகிய துறைகள் தொடர்பான திறனும் தேவை.
Vidhan Sabha constituencyவார்ப்புரு:SHORTDESC:Vidhan Sabha constituency**சென்னூர் சட்டமன்றத் தொகுதி** (*Chennur Assembly constituency*) இந்தியாவின் தெலங்காணா சட்டமன்றத்தின் ஒரு தொகுதியாகும். ஆரம்பத்தில் 1962 வரை இரு உறுப்பினர் தொகுதியாக இருந்து, பின்னர் 1962ல் ஒற்றை உறுப்பினர் தொகுதியாக மாற்றப்பட்டது. இது மஞ்செரியல் மாவட்டத்தில் உள்ள மூன்று தொகுதிகளில் ஒன்றாகும். சென்னூர் மஞ்செரியல் மாவட்டத்தின் தெற்கே அமைந்துள்ளது. இது பெத்தப்பள்ளி மக்களவைத் தொகுதியின் கீழ் வருகிறது.

இந்திய தேசிய காங்கிரசு கட்சியினைச் சார்ந்த காதம் விவேகானாந் தற்போதைய சட்டமன்ற உறுப்பினராக உள்ளார்.

மண்டலங்கள்
----------

சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

| மண்டல் |
| --- |
| சென்னூர் |
| மந்தமர்ரி |
| கொட்டப்பள்ளி |
| ஜெய்ப்பூர் |
| பீமரம் |

சட்டப் பேரவை உறுப்பினர்கள்
--------------------------

சென்னூரை பிரதிநிதித்துவப்படுத்திய சட்டமன்ற உறுப்பினர்கள்

மேலும் பார்க்கவும்
------------------

* தெலங்காணா சட்டப் பேரவையின் தொகுதிகளின் பட்டியல்

மேற்கோள்கள்
-----------

வெளி இணைப்புகள்
---------------

* சென்னூர் தொகுதி இணையதளம்

வார்ப்புரு:Assembly constituencies of Telangana
**விளந்தை** *(Vilandhai)* இந்தியாவின் தமிழ்நாட்டின் அரியலூர் மாவட்டத்திலுள்ள ஆண்டிமடம் வட்டாரத்தில் அமைந்துள்ள ஒரு கிராமம் ஆகும். வடக்கு விளந்தை, தெற்கு விளந்தை என்ற இரண்டு பகுதிகளாக இக்கிராமம் பிரிக்கப்பட்டுள்ளது. நெசவுத் தொழில் இங்கு முக்கியமான வணிகமாகும். சிறீ அகத்தீசுவரர் கோயில்-ஆண்டிமடம்
[*தொடர்பிழந்த இணைப்பு*], கங்கைகொண்ட சோழபுரம், (யுனெசுகோ), சிதம்பரம் நடராசர் கோயில், பிச்சாவரம் மாங்குரோவ் காடு படகுவீடு, சிதம்பரம், விருதாச்சலம் பழமலைநாதர் சிவன் கோயில் போன்றவை அருகிலுள்ள சில முக்கிய இடங்களாகும்.

மக்கள் தொகை
-----------

2001 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி தெற்கு விளந்தையின் மொத்த மக்கள் தொகை 9663 ஆகும். இதில் 4855 ஆண்களும், 4808 பெண்களும் இருந்தனர். வடக்கு விளந்தையின் மொத்த மக்கள் தொகை 2012 ஆகும். இதில் 1009 ஆண்களும், 1003 பெண்களும் இருந்தனர்.

பெயர்க்காரணம்
-------------

வில்வ மரங்கள் அடர்ந்து காணப்பட்ட காரணத்தால் ஊரின் பெயர் விளந்தை என்று அழைக்கப்பட்டது.

மேற்கோள்கள்
-----------

1. ↑  "தமிழக ஊராட்சிகளின் பட்டியல்". தமிழ்நாடு ஊரக வளர்ச்சி மற்றும் ஊராட்சித்துறை.. பார்த்த நாள்: நவம்பர் 3, 2015.
2. ↑  "ஆண்டிமடம் வட்டார வரைபடம்". தேசிய தகவலியல் மையம், தமிழ்நாடு இம் மூலத்தில் இருந்து 2016-03-05 அன்று. பரணிடப்பட்டது... பார்த்த நாள்: நவம்பர் 3, 2015.

  

அகதீசுவரர் ஆலயம், ஆண்டிமடம்-621801
**கெப்ளர்-296** (**Kepler-296)** என்பது திராக்கோ விண்மீன் தொகுப்பில் உள்ள ஒரு இரும விண்மீன் அமைப்பு ஆகும். முதன்மை நட்சத்திரம் தாமதமான K-வகை முதன்மை-வரிசை விண்மீனாகத் தோன்றுகிறது, இரண்டாம் நிலை செங்குறுமீனாகும் .

கோள் அமைப்பு
------------

 சூரிய குடும்பத்தில் உள்ள கோள்களுடன் ஒப்பிடும்போது இந்த அமைப்பில் உள்ள கோள்களின் தோராயமான அளவுகளை பின்வரும் வரைபடம் காட்டுகிறது. 
விண்மீன் அமைப்பைச் சுற்றி ஐந்து புறக்கோள்கள் கண்டறியப்பட்டுள்ளன; அனைத்தும் அதன் மங்கலான துணையை விட முதன்மை விண்மீனைச் சுற்றி வருவதாக நம்பப்படுகிறது. குறிப்பாக கெப்ளர்-296இ மற்றும் கெப்லர்-296எப் ஆகிய இரண்டு கோள்கள் வாழக்கூடிய மண்டலத்தில் அமைந்துள்ளன. கோள் அமைப்பு நிலையாக இருக்க, 10.1 வானியல் அலகு ஆரம் வரை வட்டணை நீள்கிறது. கூடுதல் பெருன்கோள்கள் எதுவும் இருக்க முடியாது. 

கெப்ளர்-296 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** |  ? | 0.079 | 10.864384 | 0.33 |
| **c** |  ? | 0.0521 | 5.8416366 | 0.33 |
| **d** |  ? | 0.118 | 19.850291 | 0.33 |
| **e** |  ? | 0.169 | 34.14211 | 0.33 |
| **f** |  ? | 0.255 | 63.33627 | 0.33 |

மேலும் பார்க்கவும்
------------------

* செங்குறுமீன் அமைப்புகளின் வாழ்விடம்
* வாழக்கூடிய புறக்கோள்களின் பட்டியல்

மேற்கோள்கள்
-----------

1. ↑  "Open Exoplanet Catalogue - Kepler-296 b". .
2. ↑  Becker, Juliette C.; Adams, Fred C. (2017), "Effects of Unseen Additional Planetary Perturbers on Compact Extrasolar Planetary Systems", *Monthly Notices of the Royal Astronomical Society*, pp. 549–563, arXiv:1702.07714, Bibcode:2017MNRAS.468..549B, doi:10.1093/mnras/stx461 `{{citation}}`: Missing or empty `|url=` (help)
3. ↑

வெளி இணைப்புகள்
---------------

* கெப்ளர்-296 - எக்ஸோபிளானெட் பட்டியலைத் திறக்கவும்
*சலீம் அலியின் பெயரில் அமைந்த இன்னொரு சரணாலயத்தைப் பற்றி அறிய தட்டெக்காடு பறவைகள் சரணாலயம் என்ற கட்டுரையைப் பார்க்கவும்.*

**சலீம் அலி பறவைகள் சரணாலயம்** (**Salim Ali Bird Sanctuary)** என்பது சதுப்புநில பரப்பில் காணப்படும் பறவைகள் சரணாலயமாகும். இது இந்தியாவின் கோவா மாநிலத்தில் மண்டோவி ஆற்றின் குறுக்கே சோரோ தீவின் மேற்கு முனையில் அமைந்துள்ளது. இந்த சரணாலயத்திற்குப் புகழ்பெற்ற இந்திய பறவையியலாளர் சலீம் அலி பெயரிடப்பட்டது.

இந்த சரணாலயம் மற்றும் தீவினை ரிபாண்டருக்கும் சோரோவிற்கும் இடையே இயங்கும் படகு சேவையினைப் பயன்படுத்தி அடையலாம்.. இங்கு *ரைசோபோரா முக்ரோனாட்டா*, *அவிசென்னியா அஃபிசினாலிஸ* உள்ளிட்ட பிற சிற்றினங்களுக்கிடையே அமைக்கப்பட்ட நடைபாதை வழியாக சரணாலயத்திற்குள் சென்றுவரலாம்*.*

விளக்கம்
--------

சரணாலயத்திற்குள் அமைந்துள்ள நடைபாதை 
இந்த சரணாலயமானது 178 ha (440 ஏக்கர்கள்). பரப்பில் அலையாத்திக் காடுகள் சூழ அமைந்துள்ளது .

தாவரங்களும் விலங்குகளும்
------------------------

சலீம் அலி பறவைகள் சரணாலயம் - இந்தியாவின் மிகவும் பிரபலமான பறவைகள் சரணாலயங்களில் ஒன்றாகும்.
இந்தச் சரணாலயத்தில் பல வகையான பறவைகள் இருப்பது பதிவு செய்யப்பட்டுள்ளன. பொதுவான காணப்படும் பறவை இனங்களாக, சிறிய பச்சைக் கொக்கு மற்றும் மேற்கு காரை கொக்கு அடங்கும். பதிவுசெய்யப்பட்ட பிற பறவைகள் பட்டியலில் சிறிய குருகு, கருங்குருகு, சிவப்பு கணு, கோரை உள்ளான் மற்றும் கோணமூக்கு உள்ளான் (நிலையற்ற மணல் கரைகளில்) ஆகியவை அடங்கும்.  இந்த சரணாலயம் மண்ஸ்கிப்பர்கள், ஃபிட்லர் நண்டுகள் மற்றும் பிற சதுப்புநில உயிரினங்களின் வாழ்விடமாக உள்ளது. *டெலியோடானாய்ஸ் இண்டியானிஸ்* என்ற கிறஸ்டேசியன் இந்த சரணாலயத்திலிருந்து சேகரிக்கப்பட்டதன் அடிப்படையில் விவரிக்கப்பட்டுள்ளது.

ஊடகம்
-----

* un-id'ed நண்டுun-id'ed நண்டு
* பீங்கான் ஃபிட்லர்பீங்கான் ஃபிட்லர்
* மட்ஸ்கிப்பர்மட்ஸ்கிப்பர்
* un-id'ed நண்டுun-id'ed நண்டு
* ரைசோபோரா முக்ரோனாட்டா பழம்ரைசோபோரா முக்ரோனாட்டா பழம்
* ரைசோபோரா முக்ரோனாட்டா இலைகள்ரைசோபோரா முக்ரோனாட்டா இலைகள்

மேலும் காண்க
------------

* சலீம் அலி
* இந்தியாவின் பறவைகள் சரணாலயங்கள்

குறிப்புகள்
-----------

1. ↑  Borges, S.D. & A.B.Shanbhag (2007). "Additions to the avifauna of Goa, India". *Journal of the Bombay Natural History Society* **104** (1): 98–101.
2. ↑  Larsen, Kim; Gobardhan Sahoo; Zakir Ali Ansari (2013). "Description of a new mangrove root dwelling species of *Teleotanais* (Crustacea: Peracarida: Tanaidacea) from India, with a key to Teleotanaidae". *Species Diversity* **18**: 237–243. .

வெளி இணைப்புகள்
---------------

* கோவா மத்திய பரணிடப்பட்டது 2018-12-18 at the வந்தவழி இயந்திரம்
* கோவா விடுமுறை வழிகாட்டி
* கோவா டூரிஸம் பரணிடப்பட்டது 2021-05-06 at the வந்தவழி இயந்திரம்
**அப்துல் வாரிசு கான்** (*Abdul Warish Khan*) இந்தியாவைச் சேர்ந்த ஓர் அரசியல்வாதியாவார். இராவ் அப்துல் வாரிசு என்ற பெயராலும் இவர் அறியப்படுகிறார். 1981 ஆம் ஆண்டில் இவர் பிறந்தார். 2007 ஆம் ஆண்டு மே மாதம் முதல் 2012 ஆம் ஆண்டு மார்ச்சு மாதம் வரை சட்டமன்ற உறுப்பினராக உத்தரப் பிரதேச மாநிலத்தின் தானா பவன் சட்டமன்றத் தொகுதியைப் பிரதிநிதித்துவப்படுத்தினார். இராசுட்ரிய லோக் தளம் கட்சியுடன் இணைந்து தேர்தலில் இவர் வெற்றி பெற்றார்.

தொழில்
------

அப்துல் வாரிசு கான் 2007 ஆம் ஆண்டு உத்தரப் பிரதேச சட்டமன்றத் தேர்தலில் தன்னுடைய 25 வயதில் இராசுட்ரிய லோக் தளத்தை பிரதிநிதித்துவப்படுத்தும் தானா பவன் சட்டமன்றத் தொகுதியிலிருந்து உத்தரப் பிரதேச சட்டமன்றத்திற்குத் தேர்ந்தெடுக்கப்பட்டார். 2011 ஆம் ஆண்டு பகுசன் சமாச் கட்சியில் சேர்ந்தார். 2012 தேர்தலில் பகுசன் சமாச் கட்சி வேட்பாளராகப் போட்டியிட்டு சுரேசு ராணாவிடம் தோல்வியடைந்து மூன்றாவது இடத்தில் நின்றார்.

மீண்டும் 2017 ஆம் ஆண்டு நடைபெற்ற தேர்தலில் பகுசன் சமாச் கட்சியை பிரதிநிதித்துவப்படுத்தி மீண்டும் சுரேசு ராணாவிடம் தோல்வியடைந்தார்.

இந்திய தேசிய காங்கிரசு கட்சியில் இருந்து விலகி 2021 ஆம் ஆண்டில் இராசுட்ரிய லோக்தளத்தில் மீண்டும் சேர்ந்தார். ஆனால் எந்த தேர்தலிலும் போட்டியிடவில்லை.

மேற்கோள்கள்
-----------

1. ↑  Ali, Mohammad (2017-02-08). "With Jat-Muslim unity, Thana Bhawan rises above Shamli’s shame" (in en-IN). *The Hindu*. .
2. ↑  "ABDUL WARISH KHAN(Rashtriya Lok Dal(RLD)):Constituency- THANA BHAWAN(MUZAFFAR NAGAR) - Affidavit Information of Candidate:". .
3. ↑  "थानाभवन सीट का इतिहास: विधायकों की होती है हार" (in hi). .
4. ↑  "Another RLD leader joins BSP". *The Times of India*. 2011-08-25. .
5. ↑  "करोड़पति हैं बसपा प्रत्याशी अब्दुल वारिस खां" (in hi). .
6. ↑  Shaikh, Zeeshan. "UP Assembly Election Results 2017: Suresh Rana wins from Thana Bhawan, defeats BSP candidate Abdul Waris Khan | India.com" (in en). .
7. ↑  "कांग्रेस नेता पूर्व विधायक राव वारिश भी रालोद में शामिल" (in hi). .
8. ↑  "पूर्व विधायक राव अब्दुल वारिस रालोद में हुए शामिल" (in hi). .
9. ↑  "पूर्व विधायक राव अब्दुल वारिस थामेंगे रालोद का दामन" (in hi). .
**அபுபக்கர் சா துக்ளக்** (**Abu Bakr Shah Tughlaq)** (ஆட்சி 1389-1390), துக்ளக் வம்சத்தின் ஓர் முஸ்லிம் ஆட்சியாளர். இவர் ஜாபர் கானின் மகனும் சுல்தான் பெரோஸ் ஷா துக்ளக்கின் பேரனும் ஆவார்.

வாழ்க்கை
--------

இரண்டாம் கியாசு-உத்-தின் துக்ளக் என்கிற துக்ளக் கான் ( சுல்தான் பிரூசு சா துக்ளக்கிற்குப் பின் வந்தவர்) கொல்லப்பட்ட பிறகு, அபு பக்கர் தில்லி சுல்தானகத்தின் துக்ளக் வம்சத்தின் ஆட்சியாளரானார். இருப்பினும், இவரது மாமா, மூன்றாம் நசீர் உதின் முகம்மது சாவும் ஆட்சிக்கு உரிமைக் கோரினார். மேலும் அபு பக்கருக்கு எதிராக போராடினார். முகமது சா 1390 ஆம் ஆண்டு ஆகஸ்ட் மாதம் தில்லியைத் தாக்கி அரியணையைக் கைப்பற்றினார். அபு பக்கர் தோற்கடிக்கப்பட்டார். முகமது சா 1390 முதல் 1394 வரை ஆட்சி செய்தார். தோல்விக்குப் பிறகு, அபு பக்கர் மீரட் கோட்டையில் சிறையில் அடைக்கப்பட்டார். பின்னர், விரைவில் இறந்தார்.

மேற்கோள்கள்
-----------

1. ↑  Jaswant Lal Mehta (1980). *Advanced study in the history of medieval India*. **1**. Sterling Publishers. பக். 240. பன்னாட்டுத் தரப்புத்தக எண்:978-81-207-0617-0.. பார்த்த நாள்: 8 February 2012.
ராபின் ஹூட் நினைவாக நாட்டிங்காம் நகரில் வைக்கப்பட்டுள்ள சிலை
**இராபின் ஊட்** அல்லது **ராபின் ஹூட்** (*Robin Hood*) ஆங்கில நாடோடிக்கதைகளின் மூலப்பிரதியே இந்த ராபின் உட் கதை.இது இடைக்காலங்களில் உருவாகியக் கதை. **ஏழைகளின் பங்களான்** எனப்படும் இவன் பெருஞ்செல்வந்தர்களின் செல்வங்களை முறையற்ற வகையில் களவாடி அவற்றை ஏழைகளுக்குப் பகிர்ந்தளித்து வாழ்வு நடத்தியவனின் கதை. 

உண்மை நிகழ்வாக கூறுவதற்கான வரலாற்று ஆதாரங்கள் எதுவும் இல்லை.

இக்கதையைத் தழுவி பலத் திரைப்படங்கள் , தொலைக்காட்சித் தொடர்கள், மற்றும் நாடகங்கள் மக்களின் ரசனைக்கு ஏற்ப இன்றளவும் நடத்தப்பட்டு வருகின்றன. 

இக்கதையின்படி இவன் வாழ்ந்த இடமாகக் கூறப்படும் இடம் **லாக்ஸ்லே**, (லாக்ஸ்லே வின் இளவரசன்) நாட்டிங்காம் அரண்மணை அருகில் நடந்தவையாகக் கதைகளில் கூறப்பட்டுள்ளது. கதையின்படி வாழ்ந்த காலம் *16 ம்* நூற்றாண்டாக இருக்கலாம் மறைந்தது *17 அல்லது 18* ம் நூற்றாண்டாக இருக்லாம் என கருதப்படுகின்றது. 

தமிழ்த் திரைப்படங்களில் இது போன்ற ஏழைப்பங்காளானாக வரும் கதாபாத்திரங்களுக்கு ராபின் உட் என்னும் அடைமொழியுடன் கூடிய பெயர்களை வைப்பதுண்டு. உதாரணம் **நான் சிகப்பு மனிதன்**.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Mangifera|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***மேங்கிபெரா கசுதூரி*** (*Mangifera casturi*)**(கலிமந்தன் மா** அல்லது **கசுதூரி**) அனகார்டியாசியே குடும்பத்தில் உள்ள ஒரு வகை தாவரமாகும்.

இது உலகின் மூன்றாவது பெரிய தீவான போர்னியோவின் கலிமந்தன் பகுதியினைச் சார்ந்தது. ஆனால் இப்போது காடுகளில் அழிந்துவிட்டதாகக் கருதப்படுகிறது.

மேற்கோள்கள்
-----------

1. ↑  Rhodes, L.; Maxted, N. (2016). "*Mangifera casturi*". *IUCN Red List of Threatened Species* **2016**: e.T32059A61526819. doi:10.2305/IUCN.UK.2016-3.RLTS.T32059A61526819.en. .

வெளி இணைப்புகள்
---------------

* *மங்கிஃபெரா காஸ்டூரி* பற்றிய கட்டுரை
**துன் ரசாக் எக்ஸ்சேஞ்ச்** என்பது சர்வதேச நிதி மற்றும் வணிகத்திற்காக கோலாலம்பூரின் மையப்பகுதியில் ஒரே மலேசியா மேம்பாட்டு நிறுவனம் (1MDB) மூலம் 70 ஏக்கர் மேம்பாடு ஆகும். மலேசியாவின் இரண்டாவது பிரதமர் அப்துல் ரசாக் உசேன், ஜாலான் துன் ரசாக்கை ஒட்டி அமைந்திருந்ததால் இந்த வளர்ச்சிக்கு பெயரிடப்பட்டது .இந்த திட்டத்தில் மொத்தம் 26 கட்டிடங்கள் மற்றும் அலுவலகம், குடியிருப்பு, ஹோட்டல், சில்லறை விற்பனை, எஃப்&பி மற்றும் கலாச்சார சலுகைகள் என 21 மில்லியன் அடி 2 க்கும் அதிகமான மொத்த மாடி பகுதி (GFA) உள்ளது.2017/2018 இல் முடிக்க திட்டமிடப்பட்ட ஆரம்ப கட்டம் 1 கட்டங்களாக முடிக்கப்பட வேண்டிய திட்டமானது 15 வருட வளர்ச்சிக் காலத்தைக் கொண்டுள்ளது..

துன் ரசாக் எக்ஸ்சேஞ்ச் இன் மைல்கல் கட்டிடம் எக்ஸ்சேஞ்ச் 106 கோபுரம், இது தற்போது மலேசியாவின் மூன்றாவது உயரமான வானளாவிய கட்டிடமாகும், மேலும் இது முடிந்ததும் இரண்டாவது உயரமான கட்டிடமாகும்.

துன் ரசாக் எக்ஸ்சேஞ்ச் வளாகத்தில் உள்ள மிக உயரமான கட்டிடங்களின் பட்டியல்
------------------------------------------------------------------------

**1. எக்ஸ்சேஞ்ச் 106 கோபுரம் -453.6 மீட்டர் - 106**
**2.TRX குடியிருப்பு B - 235 மீட்டர் - 57**
**3.அஃபின் கோபுரம் - 233 மீட்டர் - 47**
**4.2.TRX குடியிருப்பு A - 233 மீட்டர் - 53**
**5. கோர் குடியிருப்பு - 228 மீட்டர் - 50**

போக்குவரத்து
------------

### பொது போக்குவரத்து

ஜூலை 2017 முதல், விரைவுப் போக்குவரத்து காஜாங் லைன் மற்றும் பிவிரைவுப் போக்குவரத்து லைன்களின் ஒரு பகுதியாக உடனடியாக கேஜி20 பிஒய்23 துன் ரசாக் எக்ஸ்சேஞ்ச் விரைவுப் போக்குவரத்து நிலையம் உள்ளது. ரேபிட் கேஎல் பேருந்து பாதை T407 விரைவுப் போக்குவரத்து நிலையத்தை கம்பங் பாண்டனுடன் இணைக்கிறது, அதே நேரத்தில் நீண்ட பாதை 402 (சாதாரண வழி) மாலூரி, ஜாலான் அம்பாங், KLCC, மருத்துவமனை கோலாலம்பூர் மற்றும் இறுதியாக [[ஜூலை 2017 முதல், விரைவுப் போக்குவரத்து காஜாங் லைன் மற்றும் பிவிரைவுப் போக்குவரத்து லைன்களின் ஒரு பகுதியாக உடனடியாக கேஜி20 பிஒய்23 துன் ரசாக் எக்ஸ்சேஞ்ச் விரைவுப் போக்குவரத்து நிலையம் உள்ளது. ரேபிட் கேஎல் பேருந்து பாதை T407 விரைவுப் போக்குவரத்து நிலையத்தை கம்பங் பாண்டனுடன் இணைக்கிறது, அதே நேரத்தில் நீண்ட பாதை 402 (சாதாரண வழி) மாலூரி, ஜாலான் அம்பாங், கோலாலம்பூர் நகர மையம், கோலாலம்பூர் மருத்துவமனை மற்றும் இறுதியாக தித்திவாங்சா பேருந்து மையத்தை இணைக்கிறது.

### தானுந்து மூலம்

துன் ரசாக் எக்ஸ்சேஞ்ச் டன்னல் ஸ்மார்ட் சுரங்கப்பாதையின் நுழைவாயிலுக்கு அருகில் அமைந்துள்ளது மற்றும் ஜாலான் துன் ரசாக், ஜாலான் கம்பங் பாண்டன் மற்றும் மஜு எக்ஸ்பிரஸ்வே மஜூ விரைவுச்சாலை ஆகியவற்றின் சந்திப்பிற்கு அருகில் உள்ளது, இது கோலாலம்பூர் நகரத்தை சைபர்ஜெயாவுடன் சைபர்ஜெயா.

மேற்கோள்கள்
-----------

1. ↑  "Tun Razak Exchange | Kuala Lumpur, Malaysia Attractions" (in en). .
2. ↑  "About Tun Razak Exchange" (in en). *Tun Razak Exchange*. 2016-11-10. .
**குமரன் தங்கராஜன்** (10 மார்ச்சு 1992) என்பவர் தமிழ்நாட்டு நடனக் கலைஞர் மற்றும் நடிகர் ஆவார்.

நடிப்புத் துறை
--------------

ஆரம்பகாலத்தில் இவர் விஜய் தொலைக்காட்சியில் **ஜோடி நம்பர் 1** என்ற நடனப்போட்டி நிகழ்ச்சியில் பின்னணி நடனக் கலைஞராக பணியாற்றினார். அதை தொடர்ந்து **உங்களில் யார் அடுத்த பிரவுதேவா** என்ற நடன போட்டி நிகழ்ச்சியில் போட்டியாளராக பங்கு கொண்டார். 2009 இல் கலைஞர் தொலைக்காட்சியில் ஒளிபரப்பான மானாட மயிலாட 4 என்ற நடனப்போட்டியில் அப்சராவுடன் ஜோடியாக நடனம் ஆடி அரையிறுதி சுற்றில் வெளியேற்றப்பட்டார். அதை தொடர்ந்து மானாட மயிலாட 5 இல் நடிகை சுஹாசினியுடன் ஜோடியாக நடனம் ஆடினார்.

2015 இல் இது என்ன மாயம் என்ற திரைப்படத்தின் மூலம் நடிகராக அறிமுகமானார். இந்த திரைபபடத்தில் விக்ரம் பிரபு, கீர்த்தி சுரேஷ், காவ்யா செட்டி, நவ்தீப் போன்ற பலர் நடித்துள்ளார்கள். 2017 இல் விஜய் தொலைக்காட்சியில் ஒளிபரப்பான **மாப்பிள்ளை** என்ற தொலைக்காட்சி தொடரில் கதாபாத்திர நடிகராக அறிமுகமானார். இந்த தொடரில் நடிகர் செந்தில் குமார் மற்றும் நடிகை ஸ்ரீஜா சந்திரன் ஆகியோர் முன்னணிக்கு கதாபாத்திரத்தில் நடித்துள்ளார்கள்.

2018 இல் விஜய் தொலைக்காட்சியில் ஈரமான ரோஜாவே என்ற தொடரில் மாறன் என்ற கதாபாத்திரத்தில் நடித்தார். அதை தொடர்ந்து அதே ஆண்டில் பாண்டியன் ஸ்டோர்ஸ் என்ற தொடரில் கதிர் என்ற முன்னணிக் கதாபாத்திரத்தில் நடிகை சித்ராவுக்கு ஜோடியாக நடிக்கின்றார். **ஜோடி பன் அன்லிமிடெட்** என்ற நடன போட்டி நிகழ்ச்சியில் நடிகை சித்திராவுடன் இணைத்து நடனம் ஆடி 2வது வெற்றியாளராக வந்தார்.

தனிப்பட்ட வாழ்க்கை
------------------

தொடர்கள்
--------

|
|  |
| ஆண்டு | தொடர் | கதாபாத்திரம் | அலைவரிசை |
|  | ஜோடி நம்பர் 1 | பின்னணி நடனக்கலைஞர் | விஜய் தொலைக்காட்சி |
|  | உங்களில் யார் அடுத்த பிரவுதேவா | போட்டியாளராக |
| 2009-2010 | மானாட மயிலாட 4 | கலைஞர் தொலைக்காட்சி |
| 2010 | மானாட மயிலாட 5 | போட்டியாளராக |
| 2017 | மாப்பிள்ளை |  | விஜய் தொலைக்காட்சி |
| 2018 | ஈரமான ரோஜாவே | maran |
| 2018–2023 | பாண்டியன் ஸ்டோர்ஸ் | கதிர் |
| 2018–2019 | ஜோடி பன் அன்லிமிடெட் | போட்டியாளராக |
| 2019 | ஸ்டார்ட் மியூசிக் | விருந்தினராக |
|

திரைப்படம்
----------

|
|  |
| ஆண்டு | திரைப்படம் | கதாபாத்திரம் |
| 2015 | இது என்ன மாயம் |  |

விருதுகள் மற்றும் பரிந்துரைகள்
------------------------------

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2019 | கலாட்டா நட்சத்திர விருதுகள் 2019 | சிறந்த ஜோடி | குமரன் & சித்திரா | பரிந்துரை |
|

மேற்கோள்கள்
-----------

1. ↑  "விஜய் டிவியில் புதிய தொடர் - ஈரமான ரோஜாவே" (in ta). cinema.dinamalar.com. .
2. ↑  "Upcoming New Vijay TV Serial "Pandiyan Stores"". .
3. ↑  "Jodi- Fun Unlimited returns to Vijay Television". .
**எம். ஜி. சங்கர் ரெட்டியார்** (*M. G. Sankar Reddiyar*) ஒரு இந்திய சமூக சேவகர், தொழில்முனைவோர் மற்றும் அரசியல்வாதி ஆவார். இவர் தனது வாழ்நாளில் மூன்று முறை சட்டமன்ற உறுப்பினராக பணியாற்றினார். 1952 ஆம் ஆண்டு 1957 ஆம் ஆண்டு மற்றும் 1962 ஆம் ஆண்டு நடைபெற்ற தேர்தல்களில் இந்திய தேசிய காங்கிரசு வேட்பாளராக நாங்குனேரி தொகுதியிலிருந்து தமிழ்நாடு சட்டப் பேரவைக்குத் தேர்ந்தெடுக்கப்பட்டார். இவர் மக்களுக்காகவும்‌ அவரது தொகுதியின் முன்னேற்றத்திற்காக அயராது உழைத்தார்.

வாழ்க்கைக் குறிப்பு
-------------------

குருவையா ரெட்டியார், சுப்பம்மாள் இணையருக்கு மகனாகப் பிறந்த இவர், தனது படிப்பைத் தொடர இலங்கைக்குச் சென்றார். தொழில்முனைவு உணர்வு எம். ஜி. சங்கரை மென்பான பானங்கள் வணிகத்தில் ஈடுபட தூண்டியது. "விம்டோ ஹவுஸ்" என்ற பெயரில் அவர் தயாரித்த பானங்கள் அந்த நேரத்தில் இலங்கைத் தீவில் பணியாற்றிய பிரித்தானிய இராணுவத்தினரிடையே பிரபலமாக இருந்தன. அவரது வணிகம் வளர்ந்து தீவில் வேர் ஊன்றியது. இந்தியா திரும்பிய இவர், நாங்குனேரிக்கு அருகில் குடியேறி தனது தொழில்முனைவு மற்றும் சமூக சேவை செயல்களைத் தொடர்ந்தார். சங்கர் ரெட்டியார் 1962 ஆம் ஆண்டு திசம்பர் 25 நாள் தனது மூன்றாவது முறையாக பதவி வகித்தபோது இறந்தார்.

மேற்கோள்கள்
-----------

1. ↑  1951/52 Madras State Election Results, Election Commission of India
2. ↑  1957 Madras State Election Results, Election Commission of India
3. ↑  1962 Madras State Election Results, Election Commission of India
**சிவ. வீ. மெய்யநாதன்** (Siva. V. Meyyanathan) என்பவர் தமிழக அரசியல்வாதியும், அமைச்சரும் ஆவார். 2016 மற்றும் 2021 தமிழ்நாடு சட்டமன்றத் தேர்தலில் புதுக்கோட்டை மாவட்டம், ஆலங்குடி சட்டமன்றத் தொகுதியிலிருந்து தமிழக சட்டபேரவை உறுப்பினராக திமுக கட்சியின் சார்பாகத் தேர்ந்தெடுக்கப்பட்டவர். எம்.சி.ஏ பட்டப்படிப்பை படித்துள்ள இவர் புதுக்கோட்டை மாவட்டம் மறமடக்கி கிராமத்தைச் சேர்ந்தவர். அறந்தாங்கி ஊராட்சி ஒன்றியத்தின் பெருந்தலைவராக 2011 முதல் 2016 வரை இருந்துள்ளார்  இவர் 2016 தமிழ்நாடு சட்டமன்றத் தேர்தலில் ஆலங்குடி தொகுதியின் சட்டமன்ற உறுப்பினராக தேர்ந்தெடுக்கபட்டார். பின்னர் 2021 தமிழ்நாடு சட்டமன்றத் தேர்தலில் மீண்டும் அதே தொகுதியில் தன்னை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழகத்தின் தர்ம தங்கவேலு என்ற வேட்பாளரைத் தோற்கடித்து சட்டமன்ற உறுப்பினராக தேர்ந்தெடுக்கபட்டார். இதையடுத்து 2021 மே 7 அன்று தமிழக சுற்றுச்சூழல் ,காலநிலை மாற்றம், இளைஞர் நலன், விளையாட்டு மேம்பாட்டுத்துறை (சுற்றுச்சூழல் மற்றும் மாசு கட்டுப்பாடு, ) அமைச்சசராக பதவியேற்றார்.

துறை மாற்றம்
------------

14 திசம்பர் 2022 ஆம் ஆண்டு சேப்பாக்கம்-திருவல்லிக்கேனி தொகுதி சட்டப்பேரைவ உறுப்பினரும், தி.மு.க இளைஞரணி செயலாளருமான உதயநிதி ஸ்டாலின் அமைச்சராகப் பதவியேற்றதை அடுத்து மெய்யநாதன் கவனித்து வந்த இளைஞர் நலன் மற்றும் விளையாட்டு மேம்பாட்டுத் துறை அவருக்கு வழங்கப்பட்டது. தற்போது சுற்றுச்சூழல் மற்றும் காலநிலை மாற்றத்துறை அமைச்சராகப் பணியாற்றி வருகிறார்.

மேற்கோள்கள்
-----------

1. ↑  "தமிழ்நாடு சட்டப்பேரவை உறுப்பினர்கள் 2011". தமிழக அரசு விவர தொகுப்பு அகராதி இம் மூலத்தில் இருந்து 2011-10-05 அன்று. பரணிடப்பட்டது.. .
2. ↑
3. ↑
4. ↑
5. ↑  தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6
6. ↑
ஏ. எம். ஏ. அசீஸ் உடன் குழப்பிக் கொள்ளாதீர்கள்.
**அப்துல் அசீஸ்** (*Abdul Aziz*, 6 அக்டோபர் 1921 – 5 சூன் 1990) இலங்கை அரசியல்வாதியும், தொழிற்சங்கத் தலைவரும் ஆவார்.

வாழ்க்கைக் குறிப்பு
-------------------

இந்தியாவில் பிறந்த அப்துல் அசீஸ் மும்பை பல்கலைக்கழகத்தில் கல்வி கற்று தனது தந்தையுடன் இலங்கை]]யில் குடியேறினார். ஜவகர்லால் நேரு இலங்கைக்கு பயணம் மேற்கொண்டபோது, 1939 சூலை 15 இல் இலங்கை இந்தியக் காங்கிரசு கட்சி ஆரம்பிக்கப்பட்டது. அப்துல் அசீஸ் அதன் நிறுவனர்களில் ஒருவராவார். ஆரம்பத்தில் அக்கட்சியின் இணைச் செயலாளர்களில் ஒருவராகப் பணியாற்றினார். 1942 இல் இலங்கை இந்தியக் காங்கிரசின் தொழிற்சங்கத் தலைவராகத் தேர்ந்தெடுக்கப்பட்டார். 1943 மார்ச்சில், அன்றைய அரசின் இந்தியத் தோட்டத் தொழிலாளர்களின் நலன்கள் தொடர்பான அன்றைய இலங்கை அரசின் நிலைப்பாட்டுக்கு அசீஸ் எதிர்ப்புத் தெரிவித்தார். இதனால், உலகப் போர் முயற்சிகளுக்கு முட்டுக்கட்ட போடுவதாகக் குற்றம் சாட்டப்பட்டு அவர் சிறையிலடைக்கப்பட்டார். பின்னர் இவர் உச்ச நீதிமன்றத்தினால் விடுவிப்பட்டார். 1944 இல் இந்திய வம்சாவளித் தமிழரின் குடியுரிமை மற்றும் வாக்குரிமை போன்றவற்றை வலியுறுத்தி இலங்கை இந்தியக் காங்கிரசு குழுவிற்குத் தலைமைதாங்கி சோல்பரி ஆணைக்குழு முன் சாட்சியமளித்தார். ஆனாலும் ஆணைக்குழுவிலிருந்து கணிசமான உத்தரவாதங்களைப் பெற முடியவில்லை.

1950 இல் இலங்கை இந்திய காங்கிரசின் பெயர் இலங்கை தொழிலாளர் காங்கிரஸ் (இதொகா) எனப் பெயர் மாற்றம் பெற்றது. 1950 மார்ச்சில் முதலாவது நாடாளுமன்றத்திற்காக மலையகத்தில் மஸ்கெலியா தேர்தல் தொகுதியில் நடப்பு உறுப்பினர் ஜி. ஆர். மோத்தா காலமானதால் நடைபெற்ற இடைத்தேர்தலில் அப்துல் அசீஸ் இலங்கை இந்தியக் காங்கிரசு கட்சியில் போட்டியிட்டு வெற்றிபெற்று நாடாளுமன்றம் சென்றார்.

1956 இல், இக்கட்சியின் தலைவர் எஸ். தொண்டமானுக்கும், செயலாளர் அசீசிற்கும் இடையே முரண்பாடு ஏற்பட்டதால், அசீசு அக்கட்சியில் இருந்து விலகி, தேசிய தொழிலாளர் காங்கிரசு என்ற பெயரில் புதிய கட்சியைத் தொடங்கினார்.

1970 இல் நாடாளுமன்றத்திற்கு நியமன உறுப்பினராக ஐக்கிய முன்னணி அரசினால் தேர்ந்தெடுக்கப்பட்டார், 1972 இல் புதிய அரசியலமைப்பு அறிமுகமானதை அடுத்து நியமன உறுப்பினர் முறை ஒழிக்கப்பட்டது.

மேற்கோள்கள்
-----------

1. ↑  "Hon. Aziz, Abdul, M.P.". *Directory of Past Members* (இலங்கை நாடாளுமன்றம்). .
2. ↑  Peebles, Patrick (2015). *Historical Dictionary of Sri Lanka*. Rowman & Littlefield. பக். 47. பன்னாட்டுத் தரப்புத்தக எண்:9781442255852.
3. 1 2  "26th death anniversary commemoration of Abdul Aziz : Remembering a veteran plantation trade union leader". *தி ஐலண்டு (இலங்கை)*. 29 May 2016 இம் மூலத்தில் இருந்து 18 செப்டம்பர் 2017 அன்று. பரணிடப்பட்டது.. .
4. ↑  "Results of the Parliamentary By Elections held between 1947 - 1988". Department of Elections, Sri Lanka. . 
[*தொடர்பிழந்த இணைப்பு*]
5. ↑  Mohan, Vasundhara (1987). *Identity Crisis of Sri Lankan Muslims*. Mittal Publications. பக். 43.
ஆஷ்மோர் மற்றும் கார்ட்டியர் தீவுகள்
ஹைபேர்ணியா கற்பாறை
ஆஷ்மோர் கற்பாறை
**ஆஷ்மோர் மற்று கார்ட்டியர் தீவுகளின் பிரதேசம்** (*Territory of Ashmore and Cartier Islands*) என்பது இந்தியப் பெருங்கடலில் அமைந்துள்ள இரண்டு சிறிய மக்களற்ற வெப்ப-வலயத் தீவுக் கூட்டம் ஆகும். ஆஸ்திரேலியாவினால் நிருவகிக்கப்படும் இப்பிரதேசம் ஆஸ்திரேலியாவின் வட-மேற்கேயும், இந்தோனீசியாவின் ரோட்டி தீவின் தெற்கேயும் அமைந்துள்ளன.

புவியியல்
---------

இப்பிரதேசம் ஆஷ்மோர் கற்பாறை (Ashmore Reef), (கிழக்கு குறுந்தீவுகள்) மற்றும் கார்ட்டியர் தீவு (70 கிமீ கிழக்கே) ஆகியவற்றைக் கொண்டுள்ளது. பாறைகள் மற்றும் குடாக்களிடையே 199.45 கிமீ² பரப்பளவையும், வெற்று நிலம் 114,400 மீ² பரப்பளவையும் கொண்டுள்ளது. 74.1 கிமீ நீள கடற்கரையைக் கொண்டிருந்தாலும் இங்கு துறைமுகங்கள் எதுவும் இல்லை. ஆஷ்மோர் கற்பாறைக்கு 42 கிமீ தூரத்தில் உள்ள ஹைபேர்ணியா கற்பாறை இப்பிரதேசத்தில் அடங்கவில்லை.

அரசாங்கம்
---------

இப்பிரதேசம் ஆஸ்திரேலியாவின் கான்பராவில் இருந்து சட்டமா அதிபர் திணக்களத்தினால் நிர்வாகிக்கப்படுகிறது. இதன் பாதுகாப்பு ஆஸ்திரேலியாவின் பொறுப்பில் உள்ளது. ஆஸ்திரேலியக் கடற்படை, மற்றும் வான்படை இங்கு அடிக்கடி பயணம் மேற்கொள்ளும்.

மேற்கோள்கள்
-----------

1. ↑  "Territories of Australia" இம் மூலத்தில் இருந்து 2009-01-31 அன்று. பரணிடப்பட்டது.. .

வெளி இணைப்புகள்
---------------

* ஆஷ்மோர் கார்ட்டியர் தீவுகள் பரணிடப்பட்டது 2008-08-22 at the வந்தவழி இயந்திரம்

| * பா
* உ
* தொ
ஆத்திரேலியாவின் மாநிலங்களும் ஆட்சிப் பகுதிகளும் |
| --- |
| மாநிலங்களும் பிரதான நில ஆட்சிப்பகுதிகளும் | 
* ஆஸ்திரேலிய தலைநகர் பிரதேசம்
* ஜேர்விஸ் குடா பிரதேசம்
* நியூ சவுத் வேல்ஸ்
* வடமண்டலம்
* குயின்ஸ்லாந்து
* தெற்கு ஆஸ்திரேலியா
* தாசுமேனியா
* விக்டோரியா
* மேற்கு ஆஸ்திரேலியா

 | ஆத்திரேலியா |
| புறப்பகுதிகள் | 
* ஆஷ்மோர் கார்ட்டியர் தீவுகள்
* ஆஸ்திரேலிய அண்டார்க்டிக் மண்டலம்
* கிறிஸ்துமசு தீவு
* கொக்கோசு (கீலிங்) தீவுகள்
* பவளக் கடல் தீவுகள்
* ஏர்ட் தீவும் மக்டொனால்ட் தீவும்
* நோர்போக் தீவு

 |
சேர் **அலெக்சாண்டர் பிரான்சிசு மொலமுறே** (*Alexander Francis Molamure*, 7 பெப்ரவரி 1888 – 25 சனவரி 1951), பிரித்தானிய இலங்கையில் இலங்கை சட்டவாக்கப் பேரவை, இலங்கை அரசாங்க சபை ஆகியவற்றில் உறுப்பினராக இருந்தவர். அரசாங்க சபையின் முதலாவது சபாநாயகராகவும் தேர்ந்தெடுக்கப்பட்டவர்.

வாழ்க்கைக் குறிப்பு
-------------------

கொழும்பு புனித தோமையர் கல்லூரியில் கல்வி பயின்ற பிரான்சிசு மொலமூர் பாடசாலைத் துடுப்பாட்ட அணியில் இணைந்து கல்லூரிக்காக விளையாடினார். இவர் அடிலைன் மீதெனிய என்பவரைத் திருமணம் புரிந்தார்.

அரசியலில்
---------

அரசாங்க சபைக்கான முதலாவது தேர்தல்கள் 1931, சூன் 23 இல் முடிவடைந்ததும், சூலை 7 இல் அரசாங்க சபை கூடியபோது டெடிகமைத் தொகுதியில் இருந்து தேர்ந்தெடுக்கப்பட்ட பிரான்சிசு மொலமூர் அவை முதல்வராகத் தேர்ந்தெடுக்கப்பட்டார். பெரும்பான்மைச் சிங்களவரின் பிரதிநிதியாக இவரது பெயர் பிரேரிக்கப்பட்டது. சிறுபான்மையினத்தவரின் பிரதிநிதியாக நியமன உறுப்பினர் சேர் சிறீவாத் சினித்தர் என்பவரின் பெயர் பிரேரிக்கப்பட்டது. இரகசிய வாக்கெடுப்பில், மொலமூருக்கு 35 வாக்குகளும், சினித்தருக்கு 18 வாக்குகளும் கிடைத்ததை அடுத்து மொலமூர் சபை முதல்வராகத் தேர்ந்தெடுக்கப்பட்டார். ஆனாலும் அவர் தனிப்பட்ட காரணங்களுக்காக 1934, டிசம்பர் 10 ஆம் நாள் தமது பதவியைத் துறந்தார். பின்னர் இலங்கை சுதந்திரம் அடைந்த பின்னர் இலங்கை பிரதிநிதிகள் சபையில் இவர் மீண்டும் சபாநாயகராகத் தேர்ந்தெடுக்கப்பட்டார். இவரது பதவிக்காலம் முடிவடைய முன்னரே அவர் 1951, சனவரி 25 இல் காலமானார்.

மேற்கோள்கள்
-----------

1. ↑  "The Battle of the Blues Steeped in tradition". *டெய்லி நியூஸ்*. 2009-03-13 இம் மூலத்தில் இருந்து 2009-03-16 அன்று. பரணிடப்பட்டது... பார்த்த நாள்: 2009-07-01.
2. ↑  Rajasingham, K. T. (2001-09-22). "Sri Lanka: The Untold Story". *Asia Times* இம் மூலத்தில் இருந்து 2009-06-24 அன்று. பரணிடப்பட்டது... பார்த்த நாள்: 2009-07-01.
3. ↑  குலரத்தினம், க. சி. *நோத் முதல் கோபல்லவா வரை*, சேமமடு பதிப்பகம், கொழும்பு, 2008
4. ↑  "Molamure is elected Speaker of First Parliament". *Sunday Times*. 2007-10-14.. பார்த்த நாள்: 2009-07-01.
5. 1 2  "Speakers" இம் மூலத்தில் இருந்து 2009-07-25 அன்று. பரணிடப்பட்டது... பார்த்த நாள்: 2009-07-01.
6. ↑  "Principal Ceylon Events, 1951". *Ferguson's Ceylon Directory, Colombo*. 1952.
37-வது சென்னை புத்தகக் காட்சியின் உட்புற நுழைவாயில்களில் ஒன்று
**சென்னை புத்தகக் காட்சி 2014** அல்லது **37-வது சென்னை புத்தகக் காட்சி** என்பது சனவரி 10ஆம் தேதி தொடங்கி 22ஆம் தேதி வரை சென்னையின் நந்தனம் பகுதியில் அமைந்துள்ள ஒய். எம். சி. ஏ. உடற்கல்வியியல் கல்லூரி மைதானத்தில் நடைபெற்ற ஒரு புத்தகக் கண்காட்சி. ஒவ்வொரு ஆண்டும் தென்னிந்திய புத்தக விற்பனையாளர்கள் மற்றும் வெளியீட்டாளர்கள் சங்கம் புத்தகக் காட்சி நடத்துகிறது. அந்த வகையில் இந்த புத்தக காட்சி 37ஆவது ஆகும்.

சிறப்பம்சங்கள்
--------------

2 இலட்சம் சதுரஅடிப் பரப்பில் அமைந்துள்ள 777 கடைகளில் 5 இலட்சம் தலைப்புகளில் புத்தகங்கள் காட்சிக்கு வைக்கப்பட்டன. 2014ஆம் ஆண்டு புத்தகக்காட்சிக்கென்றே 3 ஆயிரம் தலைப்புகளில் புதிய புத்தகங்களை பதிப்பகங்கள் கொண்டு வந்தன. மாலை நேரங்களில் வழக்கம்போல இலக்கிய நிகழ்வுகள், புத்தக வெளியீடுகள் நடந்தன. 2014ஆம் ஆண்டு புத்தகக் கண்காட்சி நடைபெறும் 13 நாட்களில் 8 நாட்கள் விடுமுறை நாட்களாக இருந்தன. முந்தைய ஆண்டு 10 கோடி ரூபாய்க்கான விற்பனை என்பது 2014ஆம் ஆண்டு முறியடிக்கப்படும் என்று எதிர்பார்க்கப்பட்டது.

மேற்கோள்கள்
-----------

1. ↑  செ. கவாஸ்கர் (13 சனவரி 2014). "வாசகர்களை வாரி அணைக்க புத்தகங்கள்...". *தீக்கதிர்*: pp. 8.

வெளியிணைப்புகள்
---------------

* அதிகாரப்பூர்வ இணையத்தளம் பரணிடப்பட்டது 2008-01-12 at the வந்தவழி இயந்திரம்
* *Chennai book fair from Jan. 10 to have 777 stalls* 'தி இந்து' நாளிதழில் வெளியான ஒரு செய்திக் கட்டுரை
* குழந்தைகளின் உலகமான புத்தகக் காட்சி
* ஆதிக்கம் செலுத்தும் "மொழிபெயர்ப்புகள்'
* பழைய புத்தக கடைகள் எங்கே?
* Go by the book
**மாதுரி சக்சேனா** (Madhuri Saxena) இந்தியாவைச் சேர்ந்த ஒரு தடகள வீராங்கனையாவார். 1971 ஆம் ஆண்டு பிப்ரவரி மாதம் 15 ஆம் தேதியன்று இவர் பிறந்தார். 800 மீட்டர் மற்றும் 1500 மீட்டர் ஓட்டப்பந்தயங்களில் இவர் இந்தியாவின் சார்பாக விளையாடுகிறார். மாதுரி சக்சேனாவின் சாதனைகளைப் பாராட்டி இந்திய அரசாங்கம் இவருக்கு அருச்சுனா விருது வழங்கி சிறப்பித்தது. 2002 ஆம் ஆண்டு தென் கொரியாவின் பூசான் நகரத்தில் நடந்த ஆசிய விளையாட்டுப் போட்டியில் 800 மீ ஓட்டத்தில் வெள்ளிப் பதக்கத்தை  வென்றார். 2003 ஆம் ஆண்டு மணிலாவில் நடந்த ஆசிய தடகள வெற்றியாளர் போட்டியில் 1500 மீ ஓட்டத்திலும் வெள்ளிப் பதக்கத்தை வென்றார்.  இவரது மகள் அர்மிலன் பெயின்சும் ஆசிய விளையாட்டுப் போட்டிகளில் பதக்கம் வென்றவர் என்பது குறிப்பிடத்தக்கது.

மேற்கோள்கள்
-----------

1. ↑  "Arjuna Award List". .
2. ↑  "Asian Games, women's 1500m: 'Chena Toast' sweet from Lucknow awaits Harmilan Kaur Bains as the parents, international athletes themselves, await her return". .
3. ↑  "Asian athletics tourney: Madhuri, Neelam win silver". .

புற இணைப்புகள்
--------------

* ஐ.ஏ.ஏ.எஃபில் இடம்பெறும் மாதுரி சக்சேனா-இன் குறிப்புப் பக்கம்
**ஆத்திரேலியக் கால்பந்துக் கூட்டமைப்பு** (**Football Federation Australia**, **FFA**) என்பது ஆத்திரேலியாவின் கால்பந்து நிர்வாக அமைப்பாகும். இதன் தலைமையகம் சிட்னி நகரில் அமைந்துள்ளது. முதன்முதலில் 1911-ஆம் ஆண்டிலேயே கால்பந்துக்கான மேலாண்மை அமைப்பு தோற்றுவிக்கப்பட்டிருந்தாலும், தற்போதைய வடிவில் 1963-ஆம் ஆண்டில்தான் நிறுவப்பட்டது. 2004-ஆம் ஆண்டிலிருந்து தற்போதைய பெயரில் வழங்கப்படுகிறது. ஆத்திரேலியாவின் தேசிய கால்பந்துக் கூட்டிணைவு, இளையோர், மகளிர், ஊனமுற்றோருக்கான கால்பந்துப் போட்டிகள், தொழில்முறைசாரா விழைஞர் கால்பந்துப் போட்டிகள், ஐவர் கால்பந்துப் போட்டிகள் ஆகியவற்றை ஏற்பாடு செய்து நடத்துவது இவ்வமைப்பே ஆகும். மேலும் பன்னாட்டுப் போட்டிகளுக்காக ஆண்கள் மற்றும் பெண்களுக்கான தேசிய கால்பந்து அணிகளைத் தேர்ந்தெடுத்து நிர்வகிப்பது இதன் முக்கியப் பொறுப்பாகும். ஓசியானியா கால்பந்துக் கூட்டமைப்பை தோற்றுவித்து உறுப்பினரான இவ்வமைப்பு, சனவரி 1, 2006, அன்று ஆசிய கால்பந்துக் கூட்டமைப்பில் இணைந்தது.

வெளியிணைப்புகள்
---------------

* Official website
* Australia பரணிடப்பட்டது 2014-01-03 at the வந்தவழி இயந்திரம் on FIFA
* Australia பரணிடப்பட்டது 2013-04-28 at the வந்தவழி இயந்திரம் on AFC
**இளங்கலைப் பொறியியல்**  (Bachelor of Engineering, பொதுவழக்கில் **பி.ஈ** அல்லது **பொறியியல் இளங்கலை**) ஆர்மீனியா, ஆத்திரேலியா, வங்காளதேசம், பல்கேரியா, கனடா, சீனா, டென்மார்க், எகிப்து, பின்லாந்து, செருமனி, ஹாங்காங், இந்தியா, இந்தோனேசியா, அயர்லாந்து, ஜோர்டான், கொரியா, லெபனான், மாகடோனியா, மலேசியா, நேபாளம், நெதர்லாந்து, நியூசிலாந்து, நைஜீரியா, நோர்வே, பாகிஸ்தான், சிங்கப்பூர், தென்னாபிரிக்கா, இலங்கை, சுவீடன், ஐக்கிய இராச்சியம், ஐக்கிய அமெரிக்கா, வியட்நாம், சாம்பியா மற்றும் சிம்பாப்வே போன்ற பல நாடுகளில்  பல்கலைக்கழகமொன்றில் மூன்றிலிருந்து ஐந்தாண்டுகள் வரை பொறியியல் துறையில் பட்டப்படிப்பு மேற்கொண்டு ஒரு மாணவர் பெறும் பட்டமாகும்.

இப்பட்டத்திற்கான தகுதி உலகெங்கிலும் வேறுபடுவதால் இந்தப் படிப்பு ஓர் தொழில்சார் படிப்பாக இல்லாமலிருக்கவும் பொறியியல் துய்ப்பறிவு இல்லாமலிருக்கவும் வாய்ப்புள்ளது. சில நாடுகளில் இக்கல்வி தேசிய தொழில்சார் சமூகத்தின் ஒப்புதலை பெறாமலிருக்கவும் கூடும். 

சில நிறுவனங்கள் இளங்கலை அறிவியல் (பொறியியல்) (BSc Eng) அல்லது இளங்கலை பொறியல் (அறிவியல்) (BESc) அல்லது பொறியியலில் இளங்கலை அறிவியல்(BSE) அல்லது இளங்கலை செயல்முறை அறிவியல் (BASc) பட்டங்கள் வழங்குகின்றன. காட்டாக இளங்கலை செயல்முறை அறிவியல் (BASc) பட்டத்தை கனடா வழங்குகிறது.

அயர்லாந்து|அயர்லாந்தின் டப்ளின் பல்கலைக்கழகத்தில் , *இளங்கலை பொறியியல் கலை* *Baccalaureus in Arte Ingeniaria* (BAI) என்ற பட்டம் வழங்கப்படுகிறது.. சில தென்னாபிரிக்க பல்கலைக்கழகங்களில் இந்தப் பட்டம் B.Ing. (*Baccalaureus Ingeniaria*) என்று அறியப்படுகிறது.

மேற்கோள்கள்
-----------

1. ↑
மூலவர் கருவறை, திருச்சுற்று
**குன்னத்து மகாதேவர் கோயில்** இந்தியாவின் கேரள மாநிலத்தில் திருவனந்தபுரம் மாவட்டத்தில் குடப்பனக்குன்னு என்னுமிடத்தில் அமைந்துள்ளது.  கோயிலின் மூலவர் சிவபெருமான் ஆவார். மூலவர் சன்னதி கிழக்கு நோக்கி அமைந்துள்ளது. கேரளாவில் உள்ள 108 சிவன் கோவில்களில் ஒன்றான இக்கோயில் பரசுராமரால் சிவபெருமானுக்கு அர்ப்பணிக்கப்பட்டதாக நம்பப்படுகிறது.  பேரூர்கடை-மன்னந்தலா சாலையில் குடப்பனக்குன்னு சிவில் ஸ்டேஷன் அருகில் இக்கோயில் அமைந்துள்ளது.

மூலவர் சன்னதியும் அதன் சுற்றுப்புறங்களும் பழமை மாறாமல் உள்ளது. ஆங்காங்கே சில கட்டுமானங்களைக் காணமுடிகிறது. இக்கோயிலில் கணபதி மற்றும் வாசுகி (பாம்பு) போன்ற பிற தெய்வங்கள் வழிபடப்படுகின்றன. இக்கோயிலின் வருடாந்திர விழா மலையாள மாதமான தனுவில் (டிசம்பர்-ஜனவரி) கொண்டாடப்படுகிறது.

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்

மேற்கோள்கள்
-----------

1. ↑  "Tiruvananthapuram District Siva Temples - Kerala - Talukwise listing of Mahadevar Ambalam".. பார்த்த நாள்: 2018-10-22.
2. ↑  "108 Siva Temples". .
3. ↑  Kunjikuttan Ilayath. *108 Siva Kshetrangal*. H and C Books.
**கோவிந்த் சாகர்** (Gobind Sagar) என்பது இமாச்சலப் பிரதேசத்தின் பிலாஸ்பூர் மாவட்டத்தில் அமைந்துள்ள மனித முயற்சியால் உருவாக்கப்பட்ட நீர்த்தேக்கம் ஆகும்.  இது பக்ரா அணையால் உருவாகிறது. 

இந்த நீர்த்தேக்கம் சட்லெஜ் நதியில் உள்ளது. இந்த நீர்த்தேக்கத்திற்கு பத்தாவது சீக்கிய குருவான குரு கோவிந்த் சிங்கின் நினைவாக பெயரிடப்பட்டது. உலகின் மிக உயரமான ஈர்ப்பு அணைகளில் ஒன்றான பக்ரா அணை அதன் மிகத்தாழ்வான அடித்தளத்திலிருந்து கிட்டத்தட்ட 225.5 மீ உயரத்தில் உள்ளது. அமெரிக்க அணை கட்டுமான பொறியாளர் ஹார்வி ஸ்லோகமின் மேற்பார்வையின் கீழ்,  பணிகள் 1955 ஆம் ஆண்டில் தொடங்கி 1962 ஆம் ஆண்டில் நிறைவடைந்தன. நீரின் மட்டத்தை பராமரிக்க, பியாஸ் நதியின் ஓட்டமானது கோவிந்த் சாகருக்கு 1976 ஆம் ஆண்டில் நிறைவேற்றப்பட்ட பியாஸ்-சட்லெஜ் வாய்க்கால் மூலம் இணைக்கப்பட்டது.

அமைவிடம் மற்றும் பிற அம்சங்கள்
------------------------------

இந்த நீர்த்தேக்கம் பிலாஸ்பூர் மாவட்டம் மற்றும் உணா மாவட்டத்தில் அமைந்துள்ளது. பக்ரா அணையில் இருந்து பிலாஸ்பூர் சுமார் 91 கி.மீ தொலைவில் அமைந்துள்ளது. 

அக்டோபர் மற்றும் நவம்பர் மாதங்களில், நீர்த்தேக்கத்தின் நீர்மட்டம் அதிகமாக இருக்கும்போது, *சுற்றுலா மற்றும் குடிமை விமானத்* துறையால் தொடர்ச்சியான படகு அணிவகுப்புகளுக்கு ஏற்பாடு செய்யப்படுகின்றன. விசைப்படகின் பின் சறுக்குக் கட்டையில் இழுத்துச் செல்லப்படும் கேளிக்கை, படகோட்டம், கயாக்கிங் மற்றும் நீர் துள்ளுந்து பந்தயம் ஆகியவை இந்த காலகட்டத்தில் பிரபலமான நீர் விளையாட்டு நடவடிக்கைகள் ஆகும். ஏரியின் முக்கிய இடங்களில் படகு சவாரிகள் மற்றும் வேக படகு போன்ற நீர் விளையாட்டு ஆகியவற்றுக்கான இடங்கள் அடங்கும். 

கோவிந்த் சாகர் நீர்த்தேக்கமானது 1962 ஆம் ஆண்டில் இல் நீர் கோழி இனத்திற்கான புகலிடமாக அறிவிக்கப்பட்டது. மீன்பிடித்தல் பொதுவாக இங்கு நடைமுறையில் உள்ளது. இந்த நீர்த்தேக்கத்தில் சுமார் ஐம்பத்தொன்று இனங்கள் மற்றும் துணை இனங்கள் காணப்படுகின்றன. லேபியோ டெரோ, டோர் பிக்சுராட்டா, மிஸ்டஸ் சீகலா மற்றும் மிரர் கார்ப் ஆகியவை இங்கு காணப்படும் பொதுவான இனங்கள் ஆகும்.

நீர் விளையாட்டு
---------------

பிலாஸ்பூரில் (இமாச்சலப்பிரதேசம்) கோவிந்த் சாகர் நீர்த்தேக்கம் 56 கி.மீ நீளம் மற்றும் கிட்டத்தட்ட 3 கி.மீ அகலத்தைக் கொண்டுள்ளதது. இந்த நீர்த்தேக்கத்தில் சுற்றுலா மற்றும் உள்நாட்டு விமானப் போக்குவரத்துத் துறை இயக்குநரகங்களின் ஒத்துழைப்புடன் மலையேறுதல் மற்றும் நீர் விளையாட்டுகள் தொடர்புடைய விளையாட்டு போட்டிகள் நடத்தப்படுகின்றன. இங்குள்ள ஏரியின் நீர் மட்டத்தின் ஏற்ற இறக்க நிலை காரணமாக, நீர் விளையாட்டுகள் முக்கியமாக ஆண்டின் பாதி காலத்திற்கு (ஆகத்து முதல் சனவரி வரை) மட்டுமே நடத்தப்படுகிறது. இந்த காலகட்டத்தில் நீச்சல், அலைச்சறுக்கு, விசைப்படகின் பின்புறம் சறுக்குக்கட்டையில் சறுக்கி விளையாடும் கேளிக்கை, கயாக்கிங் போன்ற நீர் விளையாட்டுகள் நடத்தப்படுகின்றன. தொடக்க நிலை, இடைநிலை மற்றும் மேம்பட்ட நிலை என மூன்று நிலைகளில் இவை தொடர்பான பயிற்சிகள் நடத்தப்படுகின்றன. இதற்காக இமாச்சலப் பிரதேசத்தின் சுற்றுலாத் துறை பிலாஸ்பூரின் லுஹ்னூ மைதானத்தில் ஒரு பெரிய நீர் விளையாட்டு வளாகத்தை அனைத்து உண்டு- உறைவிடம் மற்றும் உபகரண வசதிகளுடன் கட்டியுள்ளது.

குறிப்புகள்
-----------

1. ↑
2. ↑  "himachaltourism.gov.in". .
3. ↑  India After Gandhi.
Ramachandra Guha (2008). *India After Gandhi, page 215*. Pan Macmillan Ltd. London.
4. ↑
5. ↑  "காப்பகப்படுத்தப்பட்ட நகல்". .
**ஓசியானியா கால்பந்துக் கூட்டமைப்பு** (**Oceania Football Confederation (OFC)**) என்பது ஆறு கண்டரீதியான கால்பந்துக் கூட்டமைப்புகளில் ஒன்றாகும். இது நியூசிலாந்து, தொங்கா, பிஜி மற்றும் பசிபிக் தீவுகள் ஆகியவற்றை உள்ளடக்கிய ஓசியானியா பிராந்தியத்தின் கால்பந்துக் கட்டுப்பாட்டு அமைப்பாகும். ஓசியானியா பகுதியில் கால்பந்து விளையாட்டைப் பிரபலப்படுத்துவதும், பிராந்தியக் கால்பந்து சங்கங்களுக்கிடையேயான போட்டிகளை நடத்துவதும், கால்பந்து உலகக்கோப்பைக்குத் தகுதிப் போட்டிகளை நடத்துவதும் இக்கூட்டமைப்பின் பணிகளாகும்.

பன்னாட்டுக் கால்பந்து சங்கங்களின் கூட்டமைப்பின் ஆறு பிராந்திய கூட்டமைப்புகளில் *ஓசியானியா கால்பந்துக் கூட்டமைப்பே* உறுப்பினர் சங்கங்களின் எண்ணிக்கையில் மிகச்சிறியதும், பெரும்பாலும் தீவு நாடுகளால் ஆனதும் ஆகும். மேலும், இப்பிராந்தியத்தில் கால்பந்து அவ்வளவாக பிரபலமான விளையாட்டு இல்லை. ஆகையால், உலக அளவிலான கால்பந்து விளையாட்டில் இதன் தாக்கம் குறைவே. பெரும் பெயர் பெற்ற கால்பந்துக் கழகங்களில் விளையாடும் அளவுக்கு வீரர்களும் இக்கூட்டமைப்பில் இல்லை. 2006-ஆம் ஆண்டு ஆத்திரேலியா இக்கூட்டமைப்பிலிருந்து விலகி ஆசிய கால்பந்துக் கூட்டமைப்பில் இணைந்த பிறகு நியூசிலாந்தே இக்கூட்டமைப்பில், பெரிய கால்பந்துச் சங்கமாக இருக்கிறது.

*ஓசியானியா கால்பந்துக் கூட்டமைப்பு* நவம்பர் 15, 1966, அன்று தோற்றுவிக்கப்பட்டது. இக்கூட்டமைப்பின் தலைமையகம் நியூசிலாந்தில் உள்ள ஆக்லாந்து நகரில் அமைந்துள்ளது.

மேலும் பார்க்க
--------------

* பன்னாட்டுக் கால்பந்து சங்கங்களின் கூட்டமைப்பு
* ஆசிய கால்பந்துக் கூட்டமைப்பு
* ஆப்பிரிக்க கால்பந்துக் கூட்டமைப்பு
* ஐரோப்பிய கால்பந்து சங்கங்களின் ஒன்றியம்
* தென்னமெரிக்க கால்பந்துக் கூட்டமைப்பு
* வட, மத்திய அமெரிக்க மற்றும் கரீபியன் கால்பந்துக் கூட்டமைப்பு

குறிப்புதவிகள்
--------------

வெளியிணைப்புகள்
---------------

* Oceania Football Confederation Official Site
* Oceania Football Confederation, Soccerlens.com. Retrieved: 09/10/2010.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Cylindrophis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கருப்பு குழாய் பாம்பு** (*Black pipe snake*)***(சிலிண்ட்ரோபிசு மெலனோடசு***) என்பது *சிலிண்ட்ரோபிடே* குடும்பத்தில் உள்ள ஒரு பாம்பு சிற்றினம் ஆகும். இது இந்தோனேசியாவில் மட்டுமே காணப்படும் அகணிய உயிரி ஆகும். இவை பன்னாட்டு இயற்கை பாதுகாப்புச் சங்கத்தின் செம்ப்பட்டியலில் அச்சுறுத்தலுக்கு உட்பட்ட இனமாகப் பட்டியலிடப்பட்டுள்ளன.

மேற்கோள்கள்
-----------

1. ↑  "*Cylindrophis melanotus*". *IUCN Red List of Threatened Species*. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1954420
* விக்கியினங்கள்: Cylindrophis melanotus
* ADW: Cylindrophis\_melanotus
* EoL: 795176
* GBIF: 2448593
* iNaturalist: 32282
* IRMNG: 10980780
* ITIS: 634760
* IUCN: 42492726
* RD: melanotus

 |
அதிகபட்ச அகலம்0.5 km (0.31 mi)கடல்மட்டத்திலிருந்து உயரம்4,250 m (13,940 அடி)Islands1

சந்திரா தால்
பால்வழி சந்திரா தால்

சந்திரா தால் (சந்திரன் ஏரி என்ற பொருள்) அல்லது சந்திரா தால் இமாச்சலப்பிரதேசத்தின் லாகூல் மற்றும் ஸ்பித்தி மாவட்டத்தின் ஸ்பிதி பகுதியாக உள்ளது. இந்த ஏரியின் பெயர் அதன் பிற்பகுதியில் இருந்து உருவாகிறது. இது இமயமலையில் சுமார் 4,300 மீட்டர் (14,100 அடி) உயரத்தில் அமைந்துள்ளது. ஒரு புறம் ஏரியின் மலைகள் ஓரளவு கவனத்தைத் திசைதிருப்பி, ஒரு பிரம்மாண்டமான கற்குவியலாக வேறு ஒரு காட்சியை அளிக்கிறது. சந்திரா டால் மலையேற்றம் மற்றும் முகாமையாளர்களுக்கு ஒரு பிரபலமான இடமாக உள்ளது. பட்லிலிருந்து கால்வாயிலும், மே மாதம் பிற்பகுதியிலிருந்து குன்ழம் பாதலும் இருந்து அக்டோபர் முதல் அக்டோபர் வரை இந்த ஏரி அணுகலாம். ஏரிக்கு முன் 2 கி.மீ. முன்பதிவு செய்ய ஏரிக்கு முன்பாக 5 கி.மீ. குன்சாம் பாஸில் இருந்து சாலையில் இருந்து 8 கிமீ (5.0 மை) தொலைவில் உள்ளது. சந்திரா தால், சந்திரா 30 கிமீ (19 மைல்) தொலைவில் உள்ளது. இந்த ஏரியின் கரையோரங்களில் பரந்த புல்வெளிகள் முகாம்கள். வசந்த காலத்தில், இந்த புல்வெளிகள் நூற்றுக்கணக்கான வகையான காட்டுப்பகுதிகளைக் கொண்டிருக்கும்.

சந்திரா தால் சமுத்திர தப்பு பீடபூமியில் சந்திரா ஆற்றங்கரை ஓரம் இந்த ஏரி அமைந்துள்ளது. 

இந்த ஏரி இந்தியாவின் உயரமான நிலப்பகுதிகளில் ஒன்றாகும், இது ராம்சார் நிலப்பகுதி என குறிப்பிடப்படுகிறது.

இரவின் பொழுது சந்திரா தால்
--------------------------

சந்திரா தால் இரவில் அற்புதமான காட்சி அளிக்கிறது (சூரிய அஸ்தமனத்திற்குப் பிறகு). குளிர்காலத்திற்கு முன் வெப்பநிலை மிதமான அளவுக்கு குறைவாக இருக்கும்போது, வானம் எண்ணற்ற குறைவான நட்சத்திரங்களை நிரப்புகிறது மற்றும் கண்கவர் பால் வழி பார்வையை வழங்குகிறது.

குறிப்புகள்
-----------

1. 1 2  "Official Website of Lahaul & Spiti District, Himachal Pradesh, India". Deputy Commissioner, Lahaul and Spiti. .

வெளி இணைப்புகள்
---------------

* Chandra Taal photos on Trek Earth
* Treks in Spiti Valley பரணிடப்பட்டது 2017-07-28 at the வந்தவழி இயந்திரம்
* The Moon Lake Trek பரணிடப்பட்டது 2017-07-16 at the வந்தவழி இயந்திரம்
* Trekking map பரணிடப்பட்டது 2011-07-22 at the வந்தவழி இயந்திரம்
* Chandratal Lake பரணிடப்பட்டது 2009-07-08 at the வந்தவழி இயந்திரம்